**LIETUVOS RESPUBLIKOS ŽEMĖS ŪKIO MINISTRO**



**Į S A K Y M A S**

**DĖL ŽEMĖS ŪKIO MINISTRO 2002 M. RUGPJŪČIO 30 D. ĮSAKYMO NR. 329 „DĖL ALKOHOLINIŲ GĖRIMŲ KLASIFIKAVIMO“ PAKEITIMO**

2004 m. gegužės 4 d. Nr. 3D-290

Vilnius

Vykdydamas Lietuvos Respublikos Vyriausybės 2004 m. balandžio 26 d. nutarimo Nr. 473 „Dėl įgaliojimų suteikimo įgyvendinant Lietuvos Respublikos alkoholio kontrolės įstatymą“ (Žin., 2004, Nr. [63-2265](https://www.e-tar.lt/portal/lt/legalAct/TAR.D8A8BE183ED2)) 2.2.2 punktą,

pakeičiu Lietuvos Respublikos žemės ūkio ministro 2002 m. rugpjūčio 30 d. įsakymą Nr. 329 „Dėl alkoholinių gėrimų klasifikavimo“ (Žin., 2002, Nr. [87-3764](https://www.e-tar.lt/portal/lt/legalAct/TAR.1BF6835A25D6); 2003, Nr. [111-4967](https://www.e-tar.lt/portal/lt/legalAct/TAR.3506B833ECC8)) ir išdėstau jį nauja redakcija:

**„Lietuvos Respublikos žemės ūkio ministras**

**Įsakymas**

**Dėl alkoholinių gėrimų klasifikavimo**

1. Nustatau alkoholinių gėrimų grupes, pogrupius ir (ar) kategorijas (pridedama).

2. Pripažįstu netekusiu galios Lietuvos Respublikos žemės ūkio ministro 2001 m. gegužės 15 d. įsakymą Nr. 158 „Dėl alkoholinių gėrimų klasifikavimo į grupes“ (Žin., 2001, Nr. [42-1470](https://www.e-tar.lt/portal/lt/legalAct/TAR.3B76E9A3A432)).“

ŽEMĖS ŪKIO MINISTRAS JERONIMAS KRAUJELIS

PATVIRTINTA

Lietuvos Respublikos žemės ūkio ministro

2002 m. rugpjūčio 30 d. įsakymu Nr. 329

(Lietuvos Respublikos žemės ūkio ministro

2004 m. gegužės 4 d.įsakymo Nr. 3D-290

redakcija)

**ALKOHOLINIŲ GĖRIMŲ GRUPĖS, POGRUPIAI IR (AR) KATEGORIJOS**

|  |  |  |  |
| --- | --- | --- | --- |
| Grupė | Pogrupis | Kategorija | Kodas pagal KN |
| 1. Alus | - | Alus  Specialios technologijos alus  Kaimiškas alus | 2203 |
| 2. Vynas | Vynų klasifikavimas atitinka 1999 m. gegužės 17 d. Europos Sąjungos Tarybos reglamento (EB) Nr. 1493/1999 dėl vyno rinkos bendro organizavimo (su paskutiniais pakeitimais, padarytais 2003 m. spalio 13 d. Europos Sąjungos Komisijos reglamentu (EEB) Nr. 1795/2003) nuostatas.  Aromatintų vynų klasifikavimas atitinka 1991 m. birželio 10 d. Europos Sąjungos Tarybos reglamento (EEB) Nr. 1601/91, nustatančio bendrąsias aromatintų vynų, aromatintų vyno gėrimų ir aromatintų vyno kokteilių apibrėžimo, aprašymo ir pateikimo taisykles (su paskutiniais pakeitimais, padarytais 2003 m. rugsėjo 29 d. Europos Parlamento ir Europos Sąjungos reglamentu (EB) Nr. 1882/2003) nuostatas. | | 2204,  2205 |
| 3. Fermentuoti gėrimai | Sidras/kriaušių sidras  Vaisių ir uogų vynas  Midus  Kiti fermentuoti gėrimai  Fermentuotų gėrimų mišiniai  Fermentuotų ir nealkoholinių gėrimų mišiniai | Sidras / kriaušių sidras  Aromatizuotas sidras / aromatizuotas kriaušių sidras  Putojantis sidras / putojantis kriaušių sidras  Putojantis aromatizuotas sidras / putojantis aromatizuotas kriaušių sidras  Gazuotas sidras /gazuotas kriaušių sidras  Gazuotas aromatizuotas sidras / gazuotas aromatizuotas kriaušių sidras  Natūralus vaisių ir uogų vynas  Putojantis vaisių ir uogų vynas  Gazuotas vaisių ir uogų vynas  Spirituotas vaisių ir uogų vynas  Specialios technologijos vaisių ir uogų vynas  Vaisių ir/ar uogų vyno kokteilis  Vaisių ir/ar uogų vyno gėrimas  Midus  Razinų vynas  *Malton* (gėrimas, pagamintas iš salyklo ekstrakto ir vyno nuosėdų)  *Spruce* (melsvųjų kanadinių eglių gėrimas)  Ryžių vynas  Palmių vynas  Imbierinis alus ir žolių (augalinis) alus  Fermentuotų gėrimų mišiniai 1)  Fermentuotų ir nealkoholinių gėrimų mišiniai 2) | 2206 |
| 4. Spiritiniai gėrimai | Spiritinių gėrimų klasifikavimas atitinka 1989 m. gegužės  29 d. Europos Sąjungos Tarybos reglamento (EEB)  Nr. 1576/89, nustatančio bendrąsias spiritinių gėrimų apibrėžimo, apibūdinimo ir pateikimo taisykles (su paskutiniais pakeitimais, padarytais 2003 m. rugsėjo 29 d. Europos Parlamento ir Europos Sąjungos reglamentu (EB) Nr. 1882/2003) nuostatas. | | 2208 |
|  |  | Midaus nektaras  Balzamas  Midaus balzamas  Kiti spiritiniai gėrimai |  |
| 5. Alkoholiniai kokteiliai | - | Alkoholiniai kokteiliai | 2208 |

1) Fermentuotų gėrimų mišiniai – mišiniai, gauti sumaišius 1 ir/ar 2, ir/ar 3 grupėse nurodytus gėrimus.

2) Fermentuotų ir nealkoholinių gėrimų mišiniai – mišiniai, gauti sumaišius 1 ir/ar 2, ir/ar 3 grupėse nurodytus gėrimus su nealkoholiniu gėrimu, pvz., limonadu.

\_\_\_\_\_\_\_\_\_\_\_\_\_\_